शंकर ने अनेक ग्रंथों की रचना की परन्तु इनमें भी ‘भज गोविन्दम्’ को विशिष्ट कहा जाएगा, क्योंकि यह एक अति लघु ग्रंथ होते हुए भी शंकर-रचित अत्यन्त महत्वपूर्ण ग्रंथ है। इसका भी मूल आधार वेदान्त ही है। सबसे अच्छी बात ये है कि इन स्तोत्रों को मधुर स्वर में गाया जा सकता है बल्कि आज भी दक्षिण भारत की कुछ संस्कृत पाठशालाओं में बच्चे इसका गायन करते देखे जा सकते हैं। मधुर लय में भज-गोविन्दम् का गायन एक अतीन्द्रीय अनुभव का भान कराता है।